स्कूली बसों की सख्ती से की जाएगी चैकिंग
स्कूल बस से हादसा हुआ तो मैनेजमेंट भी होगी जिम्मेदार
सेफस्कूल वैन के नियमों का पालन होने पर स्कूल वाहनों से होने वाले हादसों की जिम्मेदारी अब स्कूल प्रबंधन की भी होगी। ये आदेश जारी करते हुए सीबीएसई ने आदेश में स्पष्ट कर दिया है कि सीबीएसई बोर्ड की ओर से मान्यता प्राप्त स्कूलों की बसों की ओर से यदि कोई हादसा घटित होती है और बस ने तय सेफ्टी नियमों का पालन किया हो, तो उस घटना की जिम्मेदारी संबंधित स्कूल प्रबंधन पर भी होगी।
स्कूली वाहनों से होने वाली इन घटनाओं पर स्कूल प्रशासन अपना पक्ष साफ कर किसी और को जिम्मेदार ठहरा देता था लेकिन अब ऐसा नहीं होगा। जिला ट्रांसपोर्ट अधिकारी का दीपक रोहिला ने कहा कि समय-समय पर विभाग की ओर से स्कूली बसों की चेकिंग की जाती है और मापदंड पूरे करने वाले स्कूली बसों का चालान भी किया जाता है। फरवरी माह में स्कूलों की बसों की चेकिंग दौरान जिले में एक दर्जन चालान भी किए गए। 23 फरवरी को सीबीएसई बोर्ड के डिप्टी सचिव के श्रीनिवासन की ओर से लिखित पत्र से सीबीएसई बोर्ड की ओर से मान्यता प्राप्त स्कूलों को निर्देश जारी किए हैं कि यदि कोई स्कूल आदेशों का पालन नहीं करता तो स्कूल की मान्यता को रद्द किया जा सकता है। बोर्ड की ओर से बच्चों के माता-पिता को भी बराबर जिम्मेदार बनाया गया है। वे भी सेव स्कूल वाहन पॉलिसी पूरी करने वाली बसों में ही बच्चों को भेजें। स्कूल मुखियों को आदेश दिए हैं कि बसों में सफर करने वाले बच्चों से समय-समय पर बस चालक और कंडक्टर की भी रिपोर्ट ली जाए।
स्कूली बसों के अंदर और बाहर चालक का नाम, ड्राइविंग लाइसेंस नंबर, स्कूल का नंबर, ट्रांसपोर्ट विभाग का नंबर, रजिस्ट्रेशन नंबर लिखा होना चाहिए, जिससे किसी समय भी उनके साथ संपर्क किया जा सके। चालक के पास स्कूल बस चलाने का पांच साल का तजुर्बा हो। स्कूल बस के दरवाजे अच्छी तरह बंद होने चाहिए, स्कूल बस में स्पीड गर्वनर लगा हो और स्कूल बस की स्पीड 40 किलोमीटर प्रति घंटा होनी चाहिए। हर स्कूल प्रबंधक ये निश्चित करेगा कि बस में आईएसआई मार्क के दो आग बुझाने वाले यंत्र लगे होने चाहिए, सीसीटीवी कैमरे और जीपीएस व्यवस्था हर स्कूली बसों में लगे होने चाहिए, हर स्कूल बस में एक महिला सहायक होनी चाहिए, बस में पीने वाले पानी और फस्र्ट ऐड किट का प्रबंध होना चाहिए। बस चालक ने पूरी यूनिफार्म पहनी हो और नियम प्लेट लगी हो, जिस चालक ने साल में दो बार लाल बत्ती क्रॉस की हो या चालान हुआ हो, उसे बस चलाने दी जाए।
एसडीएम गीतिका सिंह ने बताया कि पालिसी के अंतर्गत नवांशहर सब-डिवीजन की स्कूली बसों की चैकिंग करवाई जाएगी। साथ ही जिन स्कूली बसों में रोजाना लड़कियां सफर करती हैं, उनमें महिला अटेंडेंट लाजिमी है। जिन स्कूलों द्वारा नियमों का उल्लंघन किया जाएगा, उन स्कूल प्रबंधकों के खिलाफ सख्त कार्रवाई की जाएगी।
सख्ती
hin_Deva hin_Deva hin_Deva hin_Deva hin_Deva hin_Deva mag_Deva